lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en nl lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Radoši un aktīvi aizvadīti Alojas pilsētas svētki – Alojas administrācija
Alojas pilsētas un pagasta pārvalde
Staiceles pilsētas un pagasta pārvalde
Radoši un aktīvi aizvadīti Alojas pilsētas svētki
Liāna Lilenblate-Sipko05.07.201606.07.2016 Aktualitātes, Alojas kultūras nams, Alojas pagasts un pilsēta
Alojas pilsētas svētku svinības aizvadītajā nedēļas nogalē ievadīja fotogrāfa, bijušā alojieša Ulda Balgas fotoizstādes “Rādiuss mazāks par 100” atklāšana Alojas kultūras nama mazajā zālē. Izstādē atspoguļoti astoņdesmito gadu vidū Valkā noteiktā teritorijā radīti kadri, veidojot fotomākslinieka rokrakstu. – Dzīvojot Valkā un meklējot savu izteiksmi fotogrāfijā, daudz fotografēju un eksperimentēju vidē, kas bija ļoti ierobežota teritorijā ap manu darbavietu, – fotogrāfijās redzamo pamatoja U. Balga. Viņš arī atklāja, ka šī ir pirmā profesionālā izstāde dzimtajā pilsētā. Atklājot izstādi, mākslinieks kopā ar sanākušajiem, tostarp vairākiem Alojas laika skolas biedriem un klasesbiedriem, pārlapoja pa atmiņu lappusei no kopā pavadītā laika Alojā. Mākslinieka veikums kultūras namā būs skatāms līdz pat jūlija beigām.
Savukārt sestdien uz radošu darbošanos pilsētniekus un viesus aicināja biedrības “Liepale” komanda.  Ikvienam bija brīnišķīga iespēja pielikt roku ziedu paklāja veidošanā pašā pilsētas centrā. Liepaliešu ideja tapusi pašvaldības nevalstisko organizāciju projektu konkursā. Projekta mērķis bija veicināt iedzīvotājos radošumu, popularizēt novadu, attīstīt floristiku un radīt kopīgu dāvanu pilsētai. Biedrības vadītāja Guna Krūmiņa pēc padarītā ar gandarījumu sacīja: Cilvēku atsaucība un interese par mūsu radīto iniciatīvu ļoti priecēja. Roku paklāja veidošanā pielika vairāk nekā simts alojiešu un viesu, kopā radot brīnišķīgu dāvanu pilsētai. Sarūpējušas dāvanu savai pilsētai, tagad biedrības radošās meitenes gatavojas dalībai 16. Starptautiskajā ziedu paklāja festivālā, kas šovasar norisināsies Ventspilī.
Pilsētas svētku programma zinātkārākajiem piedāvāja izzinošu ekskursiju pa Aloju un tās apkārtni. Alojas novada tūrisma speciālistes Ineses Timermanes vadībā pussimts interesentu apmeklēja Alojas Pareizticīgo baznīcu, Īģes klintis, dzejnieka Ausekļa dzimtās mājas “Sīpoli”, ungurpiliešu Paukšēnu bioloģisko saimniecību “Lielkalni” un citas vietas.
Dienas otrajā pusē norisinājās deju koncerts “Kad Alojā liepas zied”, kurā skatītājus priecēja senioru dāmu deju kopas no Mazsalacas, Trikātas, Dikļiem, Vaidavas, Strenčiem, Smiltenes, Braslavas pagasta un arī mājinieces alojieties. Uzstājās arī Pociema vokālais ansamblis “Draiskās vīgriezes” un viņu vadītāja Anita Ozola. Pievakarē skolas parkā koncertā “Alojas laiks” ar skanīgu koncertprogrammu uzstājās Artūrs un Egija Unguri, Karīna Škirmante, Ģirts Alsters, Dace Broka un ansamblis “Gamma”.
Dienas beigās skolas sporta laukumā volejbola draudzības spēlē tikās bijušie un esošie alojieši. Spraigā cīņā uzvaras laurus plūca komanda, kuras dalībnieki vēl joprojām dzīvo Alojā.
Visas dienas garumā izklaides un atrakcijas priecēja bērnus, mākslas baudītāji varēja doties uz Alojas mūzikas un mākslas skolu, kur tika atvērta izstāde “Mākslas dienas Alojā” un iesaistīties ZAAO rīkotajā vides iniciatīvā “100 darbi Latvijai”.
Svētki noslēdzās līdz ar pirmajiem gaiļiem, kad mājup no zaļumballes devās izturīgākie dejotāji.
Alojas kultūras nams pateicas visiem, kuri palīdzēja Alojas pilsētas svētku “Alojas laiks” norisē: biedrībai “Alojas radošais klubs Liepale”, Alojas Mūzikas un mākslas skolai, Adrianai Jurjevičai, Inesei Timermanei, Līgai Moderniecei, Modrim Dūrenam, Modrim Lilenblatam, Alojas pilsētas un pagasta pārvaldei, SIA “Alojas novada Saimniekserviss”, Alojas Ausekļa vidusskolai, Ņinai Šabananei, Baibai Siktārei, Atim Zariņam, Jānim Virsim, Lianai Ozoliņai, Ivaram Ozoliņam, Marutai Gaugerei, Aldim Pinkam, Ingai Konrādei, Aivaram Auseklim, Austrai Neimanei, Nilam Timermanim, Mikum Laizānam.
Gunas Krūmiņas, Rasmas Oinaskovas, Austras Neimanes, Liānas Lilenblates-Sipko foto
← Informācija par SATIKSMES IEROBEŽOJUMIEM pār Salacas tiltu. IZMAIŅAS!!!
Par augstiem sasniegumiem mācībās pasniegta Absolventa balva →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.